Na temelju članka 6. stavka 8. Zakona o zakupu i kupoprodaji poslovnoga prostora („Narodne novine“ 125/11, 64/15 i 112/18) i članka 39. Statuta Grada Pule - Pola („Službene novine Grada Pule“ br. 7/09, 16/09, 12/11, 1/13, 2/18 i 2/20), Gradsko vijeće Grada Pule na sjednici održanoj dana \_\_\_\_\_\_\_\_\_\_\_\_\_2020. godine, donosi

**ODLUKU**

**o izmjenama i dopunama Odluke o zakupu i kupoprodaji poslovnih prostora Grada Pule – Pola**

**Članak 1.**

U Odluci o zakupu i kupoprodaji poslovnih prostora Grada Pule – Pola (Službene novine Grada Pule br. 5/19 i 12/19) u članku 10. stavku 1. točki 7. brišu se riječi: „i odgovorne osobe zakupnika“.

**Članak 2.**

Članak 10. stavak 1. dopunjuje se na način da se iza točke 8. dodaje nova točka 9. koja glasi:

„ odredbu da u slučaju ako ponuditelj već ima tri ili više poslovnih prostora Grada Pule u zakupu, čija sveukupna ugovorena jednogodišnja zakupnina s PDV-om iznosi 150.000,00 EUR godišnje ili više, u kunskoj protuvrijednosti prema srednjem tečaju Hrvatske narodne banke važećem na dan donošenja Odluke o raspisivanju natječaja za davanje u zakup poslovnih prostora Grada Pule, nije dužan uplatiti garantni polog ili dostaviti bankarsku garanciju, ali je u obvezi dostaviti potvrdu Upravnog odjela za financije i opću upravu Grada Pule da za gradske poslovne prostore koje ima u zakupu uredno podmiruje zakupninu i ostale naknade koje se uz zakupninu plaćaju, odnosno da u proteklih 12 mjeseci od dana donošenja Odluke o raspisivanju natječaja za davanje u zakup poslovnih prostora Grada Pule nije imao dugovanja prema proračunu Grada Pule“

Dosadašnje točke 9-23 postaju točke 10-24 stavka 1. članka 10. Odluke.

**Članak 3.**

U članku 35. stavku 1. točka 1. riječ „3(tri)“ zamjenjuje se s riječju „2(dvije)“.

U članku 35. stavak 1. točka 4. iza riječi „Pule“ dodaje se „osim ako je zakupniku odobrena odgoda i/ili obročna otplata plaćanja obveza sukladno posebnim pozitivnim propisima, pod uvjetom da se pridržava rokova plaćanja;“.

Iza stavka 1. članka 35. dodaje se stavak 2 koji glasi:

„Neće se prihvatiti zahtjev za promjenu i/ili dopunu ugovorene djelatnosti onim zakupnicima koji u poslovnom prostoru ne obavljaju djelatnost sukladno članku VI. stavak 5. Odluke o utvrđivanju zakupnine, zona i djelatnosti u poslovnom prostoru Grada Pule – Pola s time što će nadležni upravni odjel vršiti kontrolu obavljanja djelatnosti zakupnika unutar poslovnih prostora najmanje 2 (dva) puta mjesečno.“

Dosadašnji stavak 2. i 3. postaju stavak 3. i 4. članka 35. Odluke

**Članak 4.**

U članku 36. stavku 2.alineji 5 briše se riječ „aneksa“.

**Članak 5.**

Sve ostale odredbe Odluke o zakupu i kupoprodaji poslovnih prostora Grada Pule – Pola (Službene novine Grada Pule br. 5/19 i 12/19) ostaju neizmijenjene i na snazi.

**Članak 6.**

Ova Odluka stupa na snagu osmog dana od objave u Službenim novinama Grada Pule -Pola.

KLASA:

Urbroj:

Pula,

**GRADSKO VIJEĆE GRADA PULE**

**PREDSJEDNIK**

**Tiziano Sošić**